Mikalčiūnai

Mikalčiūnai – kaimas Varėnos rajono savivaldybėje, 1 km į šiaurę nuo Panočių, prie vieškelio . Kaimo rytuose teka Nočia. Yra kapinės.

 Etimologija 
Pavadinimas kilęs iš gudiškos pavardės Михальчун (panašūs lietuviški atitikmenys Mikal̃čius, Mikaliū́nas), kuri – iš slaviškos krikšto
vardo Mykolas formos Michalas, Michailas.

 Istorija 
Mikalčiūnai šaltiniuose minimi nuo 1672 m. – būta 10 valakų žemės (5 užimti, 5 laisvi). 1795 m. buvo 13 sodybų su 99 gyventojais, kurie mokėjo činšą Kaniavos valstybiniam dvarui. Tada gyveno Bruzgelevičiai, Valackai, Pekoriai, Čeniai, Čuzmos, Marcinkos, Ramaškos, Valentukevičiai, Kavaliauskai. 1845–1850 m. nurodyta, kad čia gyveno Švedai, Sužiedėliai, Moliai, Bernatavičiai, Razukevičiai, Jazukavičiai, Mikolaikevičiai.Vidas Abromaitis. Ūlos kraštas. Rankraštis. Varėnos rajono savivaldybės viešoji biblioteka. 2000.

1967 m. rastas XVII–XVIII a. monetų lobis (390 šešiagrašių).

 Gyventojai 

Pagal lenkų valdžios 1921 m. atliktą surašymą kaime gyveno 121 žmogus, iš kurių visi užsirašė lietuviais.1921 m. Lenkijos gyventojų surašymo duomenys (lenk.) 


 Šaltiniai 

Kategorija:Varėnos rajono savivaldybės gyvenvietės